જે જગ્યાએ ઉપરોક્ત પરિવાર બસની રાહ જોઇ ઊભો હતો ત્યાં જ આ અકસ્માત સર્જાતા એક કાર આ પરિવારના સભ્યો પર ચડી ગઇ હતી. જેમાં સવજી અમરશી કોળી અને તેના મોટાભાઇ ભૂપત અમરશી કોળીનું ગંભીર ઇજા થવાથી ઘટનાસ્થળે જ મોત થયું હતું. જ્યારે અા પરિવારની બે મહિલા અને બે બાળકોને ગંભીર ઇજા પહોંચતા તમામને ભચાઉની હોસ્પિટલમાં સારવાર માટે ખસેડવામાં આવ્યા હતા. બનાવની જાણ થતા પોલીસે તાત્કાલીક ઘટનાસ્થળે પહોંચી જઇ આ અંગે ગુનો દાખલ કર્યો છે.